S-335/2008

Mál þetta, sem dómtekið var 12. ágúst 2008, er höfðað með ákæru útgefinni af lögreglustjóranum á höfuðborgarsvæðinu 20. febrúar 2008 á hendur S-kk-þgf H-kk-þgf S-kk-þgf, kt. […], Austurbrún 4, Reykjavík, fyrir eftirtalin brot, framin á árinu 2007 nema annað sé tekið fram:

I.

Fyrir þjófnað:

1. Með því að hafa aðfaranótt mánudagsins 6. nóvember 2006, farið inn í íbúðarhúsnæði að Smiðjustíg 11 í Reykjavík, með því að opna opnanlegt gluggafag á suðurhlið hússins og stolið þaðan fartölvu af gerðinni HP, lausum hörðum disk, bleikum Jeep bakpoka og veski með tveimur greiðslukortum.

2. Með því að hafa miðvikudaginn 10. janúar, í Tryggingastofnun Ríkisins, Laugavegi 114 í Reykjavík, stolið seðlaveski í eigu J-kk-ef G-kk-ef, kt. […], með því að seilast í hægri vasa jakka hans, þar sem jakkinn lá á stólbaki í skrifstofubás á þriðju hæð og gengið í átt að útganginum en kastað veskinu til baka í starfsmann er hann kallaði til hans, en í veskinu var debetkort, kreditkort og persónuskilríki.

3. Með því að hafa föstudaginn 12. janúar, farið inn á Hótel Skjaldbreið, Laugavegi 16 í Reykjavík, og stolið þaðan veski í eigu J-kvk-ef J-kvk-ef, kt. […], en í veskinu var ökuskírteini, greiðslukort, lyfseðill, lyfjabox, um 2000 kr., úr, snyrtivörur kveikjuláslykill og húslyklar.

4. Með því að hafa þriðjudaginn 23. janúar, í húsnæði Sjúkraþjálfunar Kópavogs, Hamraborg 12 í Kópavogi, stolið veski í eigu H-kvk-ef H-kvk-ef G-kvk-ef, kt. […], en í veskinu var m.a budda, 1000 króna smámynt, seðlaveski og debet- og kreditkort.

5. Með því að hafa þriðjudaginn 23. janúar, fyrir utan Ofnasmiðjuna hf., Háteigsvegi 7 í Reykjavík, stolið bensínkorti í eigu Ofnasmiðjunnar hf., úr bifreiðinni OM-669, sem lagt var á bifreiðastæði Ofnasmiðjunnar hf.

6. Með því að hafa þriðjudaginn 23. janúar, í Kennaraháskóla Íslands við Stakkahlíð í Reykjavík, stolið tösku í eigu J-kvk-ef Þ-kvk-ef, kt. […], en taskan innihélt m.a myndavél af gerðinni Canon Powershot SD500 ásamt leðurhulstri, seðlaveski, ökuskírteini, debet- og kreditkort, tvær innleggsnótur, vettlinga, minnisbók og húslykla.

7. Með því að hafa sunnudaginn 20. janúar 2008, í verslun 66° Norður, Smáralind í Kópavogi, stolið flíshúfu að verðmæti kr. 1.990.

Eru þessi brot talin varða við 244. gr. almennra hegningarlaga nr. 19/1940.

II.

Fyrir fjársvik:

1. Með því að hafa sunnudaginn 7. janúar, svikið út vörur í eftirtöldum verslunum, samtals að fjárhæð kr. 19.930, með því að framvísa kreditkorti G-kvk-ef H-kvk-ef, kt. […], og þannig í heimildarleysi látið skuldfæra andvirði varanna á kreditkortareikning hennar:

Kl.12:34, í söluturninum Texas, að andvirði kr. 6.000.

Kl. 13:56, í verslun Bónusvideo, að andvirði kr. 11.800.

Kl. 14:38, í bifreið nr. 11 hjá leigubifreiðastöðinni Hreyfli, að andvirði kr. 2.130.

Í máli þessu gerir G-kvk-nf H-kvk-nf, kt. […], þá kröfu að ákærði verði dæmdur til greiðslu skaðabóta að fjárhæð kr. 19.930, auk vaxta samkvæmt 8. gr. laga um vexti og verðtryggingu frá tjónsdegi 7. janúar 2007, en síðan dráttarvaxta samkvæmt 9. gr. sbr. 1. mgr. 6. gr. vaxtalaga til greiðsludags.

2. Með því að hafa, fimmtudaginn 11. janúar, svikið út vörur í verslun Olís, Klöpp, Skúlagötu í Reykjavík, samtals að fjárhæð kr. 11.235, með því að framvísa kreditkorti í eigu S-kk-ef K-kk-ef K-kk-ef, kt. […], og þannig í heimildarleysi látið skuldfæra andvirði varanna á kreditkortareikning hans.

Í máli þessu gerir S-kk-nf K-kk-nf K-kk-nf, kt. […], þá kröfu að ákærði verði dæmdur til greiðslu skaðabóta að fjárhæð kr. 199.800.

3. Með því að hafa þriðjudaginn 23. janúar, svikið út vörur í eftirtöldum verslunum, samtals að fjárhæð kr. 5.491, með því að framvísa bensínkorti í eigu Ofnsmiðjunnar hf., og þannig í heimildarleysi látið skuldfæra andvirði varanna á viðskiptareikning Ofnsmiðjunnar hf. hjá Olís.

Kl. 11:27, í verslun Olís, Klöpp, Skúlagötu í Reykjavík, að andvirði kr. 811.

Kl. 12:20, í verslun Olís, Álfheimum, Suðurlandsbraut í Reykjavík, að andvirði kr. 4.680.

Eru þessi brot talin varða við 248. gr. almennra hegningarlaga nr. 19/1940.

III.

Fyrir tilraun til fjársvika, með því að hafa þriðjudaginn 23. janúar, í söluturninum Rebba í Kópavogi, reynt að svíkja út vörur, samtals að fjárhæð kr. 5.580, með því að framvísa heimildarlaust debetkorti í eigu J-kvk-ef Þ-kvk-ef, kt. […] en starfsmaður lagði hald á debetkortið er hún sá að ákærði var ekki réttur eigandi kortsins.

Er þetta talið varða við 248. gr. almennra hegningarlaga, sbr. 1. mgr. 20. gr. sömu laga.

IV.

Fyrir fíkniefnalagabrot, með því að hafa föstudaginn 2. febrúar, í hegningarhúsinu við Skólavörðustíg 9 í Reykjavík, haft í vörslum sínum 7,19 g af hassi sem varðstjórar hegningarhússins fundu við leit í buxum S-kk-ef.

Er þetta talið varða við 2. gr., sbr. 5. og 6. gr., laga um ávana- og fíkniefni nr. 65, 1974, sbr. lög nr. 13, 1985 og lög nr. 68, 2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233, 2001, sbr. reglugerð nr. 848, 2002. Þess er krafist að ákærði verði dæmdur til refsingar og jafnframt að 7,19 g af hassi sem hald var lagt á, verði gert upptækt samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.

Hinn 9. apríl sl. var sakamálið nr. 346/2008 sameinað þessu máli en þar er ákærða gefið að sök með ákæru útgefinni af lögreglustjóranum á höfuðborgarsvæðinu 11. mars sl., þjófnaðarbrot, með því að hafa föstudaginn 15. febrúar 2008, í verslun Bónus, Þverholti 2, Mosfellsbæ, stolið þremur pakkningum af Í.N. nautalundum, samtals að verðmæti kr. 13.832 og CJ sokkum að verðmæti kr. 299, allt samtals að verðmæti kr. 14.131.

Er þetta talið varða við 244. gr. almennra hegningarlaga nr. 19/1940. Þess er krafist að ákærði verði dæmdur til refsingar.

Þá gerir Bónus, kt. […], kröfu um að ákærði verði dæmdur til greiðslu skaðabóta að fjárhæð kr. 14.131, ásamt vöxtum samkvæmt 8. gr. vaxtalaga nr. 38, 2001, frá 15. febrúar 2008, en síðan dráttarvaxta samkvæmt 9. gr. sömu laga að liðnum mánuði frá birtingu kröfunnar til greiðsludags.

Hinn 13. júní sl. var sakamálið nr. 904/2008 sameinað þessu máli en þar er ákærða gefið að sök með ákæru útgefinni af lögreglustjóranum á höfuðborgarsvæðinu 13. júní sl., eftirgreind hegningar- og fíkniefnalagabrot:

I.

Fyrir þjófnað, með því að hafa mánudaginn 4. febrúar 2008 í verslun 10-11 að Austurstræti 16 í Reykjavík, stolið matvörum fyrir kr. 856, með því stinga þeim inn á sig, áður en öryggisvörður verslunarinnar stöðvaði för ákærða.

Er þetta talið varða við 244. gr. almennra hegningarlaga nr. 19/1940.

II.

Fyrir fjársvik, með því að hafa í blekkingarskyni í eftirtalin skipti framvísað við verslunarkaup stolnu greiðslukorti, sem ákærði komst yfir og varðaði annan mann og þannig í heimildarleysi látið skuldfæra andvirði varanna á greiðslukortareikning rétthafa, eins og hér greinir:

a. Hinn 6. febrúar 2008 í söluturninum Víkivaka í Reykjavík, fyrir fjárhæð kr. 6.405.

b. Hinn 6. febrúar 2008 um kl. 17:57 í verslun 11-11 að Grensásvegi 46 í Reykjavík, fyrir fjárhæð kr. 7.768.

c. Hinn 6. febrúar 2008 um kl. 18:35 í verslun Nóatúns að Austurvegi 68 í Reykjavík, fyrir fjárhæð kr. 6.050.

Er þetta talið varða við 248. gr. almennra hegningarlaga nr. 19/1940.

Í málinu er þess krafist fyrir hönd Kaupáss hf., kt. […], að ákærði verði dæmdur til greiðslu skaðabóta að fjárhæð annars vegar kr. 7.768 og hins vegar kr. 6.050, auk vaxta frá úttektardögum samkvæmt 8. gr. laga nr. 38, 2001 um vexti og verðtryggingu og dráttarvaxta samkvæmt 1. mgr. 6. gr. sömu laga, að liðnum mánuði frá birtingu krafnanna til greiðsludags.

III.

Fyrir þjófnað, með því að hafa miðvikudaginn 13. febrúar 2008 í heimildarleysi farið inn í húsnæði menntasviðs Reykjavíkurvíkurborgar að Fríkirkjuvegi 1 í Reykjavík og stolið þaðan kortaveski sem innihélt kr. 4.000 í reiðufé, ökuskírteini og greiðslukort í eigu starfsmannsins S-kvk-ef B-kvk-ef og tveimur GSM-farsímum.

Í málinu er þess krafist að ákærði verði dæmdur til greiðslu skaðabóta að fjárhæð kr. 48.360, auk vaxta frá tjónsdegi samkvæmt 8. gr. laga nr. 38, 2001 um vexti og verðtryggingu og dráttarvaxta samkvæmt 9. gr., sbr. 1. mgr. 6. gr. sömu laga, til greiðsludags.

Er þetta talið varða við 244. gr. almennra hegningarlaga nr. 19/1940.

IV.

Fyrir tilraun til fjársvika, með því að hafa miðvikudaginn 13. febrúar 2008 reynt að svíkja út vörur í versluninni Adam og Eva að Hverfisgötu í Reykjavík með því að framvísa stolnu greiðslukorti, sem hann sjálfur stal fyrr sama dag í húsnæði menntasviðs Reykjavíkurborgar, og jafnframt reynt að taka kr. 5.000 umfram andvirði varanna.

Er þetta talið varða við 248. gr. almennra hegningarlaga nr. 19/1940.

V.

Fyrir fíkniefnalagabrot, með því að hafa föstudaginn 22. febrúar 2008 haft í vörslum sínum 0,28 grömm af kannabisefni, þegar lögreglan hafði af honum afskipti við Háteigsveg í Reykjavík.

Er þetta talið varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

VI.

Fyrir nytjastuld, með því að hafa föstudaginn 29. febrúar 2008 tekið í heimildarleysi bifreiðina RH-929, þar sem henni var lagt við Vesturhóla 9 Reykjavík, til eigin nota og ekið henni víðsvegar um höfuðborgarsvæðið, uns lögreglan hafði afskipti af ákærða þriðjudaginn 4. mars 2008 við heimili hans að Yrsufelli í Reykjavík.

Er þetta talið varða við 1. mgr. 259. gr. almennra hegningarlaga nr. 19/1940, sbr. 1. gr. laga nr. 20, 1956.

VII.

Fyrir fíkniefnalagabrot, með því að hafa laugardaginn 8. mars 2008 haft í vörslum sínum 0,09 grömm af maríhúana, þegar lögreglan hafði af honum afskipti við Grettisgötu í Reykjavík.

Er þetta talið varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

VIII.

Fyrir nytjastuld með því að hafa fimmtudaginn 20. mars 2008 tekið í heimildarleysi bifreiðina UF-V29 við Rauðarárstíg við Guðrúnargötu í Reykjavík, til eigin nota og ekið henni víðsvegar um höfuðborgarsvæðið, uns bifreiðin fannst eldsneytislaus við Vesturlandsveg í Mosfellsbæ 21. mars 2008, en bifreiðinni hafði þá verið ekið 233 kílómetra samkvæmt aksturstölvu.

Er þetta talið varða við 1. mgr. 259. gr. almennra hegningarlaga nr. 19/1940, sbr. 1. gr. laga nr. 20, 1956.

IX.

Fyrir þjófnað, með því að hafa laugardaginn 22. mars 2008 í verslun Nóatúns í Nóatúni, stungið inn á sig kjötvörum fyrir fjárhæð kr. 10.201, falið þær innanklæða og gengið út úr versluninni án þess að greiða fyrir þær.

Er þetta talið varða við 244. gr. almennra hegningarlaga nr. 19/1940.

Í málinu er þess krafist fyrir hönd Kaupáss hf., kt. […], að ákærði verði dæmdur til greiðslu skaðabóta að fjárhæð kr. 10.201, auk vaxta frá tjónsdegi samkvæmt 8. gr. laga nr. 38, 2001 um vexti og verðtryggingu og dráttarvaxta samkvæmt 9. gr., sbr. 1. mgr. 6. gr. sömu laga, til greiðsludags.

X.

Fyrir þjófnað og fíkniefnalagabrot, með því að hafa mánudaginn 31. mars 2008, brotist inn í bifreiðina VA-183 við Þórufell 18 í Reykjavík, stolið þaðan svörtu veski, fjórum debetkortum, tveimur ökuskírteinum, kreditkorti, iPod-spilara frá Apple, MP3-spilara og skiptimynt, sem ákærði hafði í vörslum sínum þegar lögreglan hafði af honum afskipti í verslun Select við Suðurfell í Reykjavík og með því að hafa í umrætt sinn haft í vörslum sínum 1,0 gramm af amfetamíni.

Er þetta talið varða við 244. gr. almennra hegningarlaga nr. 19/1940 og 2. gr., sbr. 5. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

XI.

Fyrir þjófnað, með því að hafa föstudaginn 18. apríl 2008 í félagi við B-kk-þf L-kk-þf stolið tveimur gaskútum við Bæjarlind 1 í Kópavogi og einum gaskúti frá Lautasmára 3 í Kópavogi, en umræddir kútar fundust í vörslum þeirra í bifreiðinni OU-542 þegar lögreglan hafði af þeim afskipti.

Er þetta talið varða við 244. gr. almennra hegningarlaga nr. 19/1940.

XII.

Fyrir þjófnað, með því að hafa miðvikudaginn 14. maí 2008 brotist inn í íbúð fjölbýlishússins að Asparfelli 8 í Reykjavík, stolið þaðan tveimur fartölvum, annarri af tegundinni Samsung en hinni af óþekktri tegund, myndavél af tegundinni Canon 40d, myndavél af tegundinni Canon 10d, tveimur myndavélalinsum af tegundinni Canon, myndavélatösku og 1.000 evrum í reiðufé.

Í málinu er þess krafist að ákærði verði dæmdur til greiðslu skaðabóta að fjárhæð annars vegar kr. 140.000 og hins vegar 4.340 evra, auk vaxta frá tjónsdegi samkvæmt 8. gr. laga nr. 38, 2001 um vexti og verðtryggingu og dráttarvaxta samkvæmt 9. gr., sbr. 1. mgr. 6. gr. sömu laga, til greiðsludags.

Er þetta talið varða við 244. gr. almennra hegningarlaga nr. 19/1940.

XIII.

Fyrir þjófnað, með því að hafa miðvikudaginn 14. maí 2008, brotist inn í húsnæði Nuddskóla Íslands að Asparfelli 12 í Reykjavík, stolið þaðan svörtu leðurbelti úr tösku, sem þar var innandyra.

Er þetta talið varða við 244. gr. almennra hegningarlaga nr. 19/1940.

XIV.

Fyrir hilmingu, með því að hafa þriðjudaginn 27. maí 2008 haft í vörslum sínum fartölvu af tegundinni IMB, þrátt fyrir að vita að um þjófstolinn mun var ræða, en tölvunni var stolið í innbroti á skrifstofu verkfræðideildar Háskóla Íslands á tímabilinu frá 20. maí til 22. maí 2008.

Er þetta talið varða við 1. mgr. 254. gr. almennra hegningarlaga nr. 19/1940.

Þess er krafist að ákærði verði dæmdur til refsingar og jafnframt að samtals 0,38 grömm af kannabisefni og 1,0 gramm af amfetamíni, sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Hinn 12. ágúst sl. var sakamálið nr. 977/2008 sameinað þessu máli en þar er ákærða gefið að sök með ákæru útgefinni af lögreglustjóranum á höfuðborgarsvæðinu 18. júlí sl., eftirgreind hegningarlagabrot:

I.

1) Fyrir fjársvik, með því að hafa föstudaginn 25. apríl 2008 í blekkingarskyni framvísað í útibúi Sparisjóðs Reykjavíkur og nágrennis (SPRON) í Skeifunni í Reykjavík stolnu debetkorti í eigu T-x-x S-x-x E-x-x og látið framkvæma millifærslur af debetreikningnum að fjárhæð kr. 50.000 inn á reikning í eigu J-kvk-ef B-kvk-ef B-kvk-ef nr. […] og kr. 150.000 inn á reikning í eigu ákærða nr. […].

Er þetta talið varða við 248. gr. almennra hegningarlaga nr. 19/1940.

Í málinu er þess krafist fyrir hönd SPRON að ákærði verði dæmdur til greiðslu skaðabótakröfu að fjárhæð kr. 225.000 með dráttarvöxtum samkvæmt 1. mgr. 6. gr. laga nr. 38/ 2001 um vexti og verðtryggingu.

2) Fyrir fjársvik, með því að hafa sunnudaginn 27. apríl 2008 í blekkingarskyni framvísað í verslun 11-11 við Skipholt í Reykjavík stolnu debetkorti í eigu T-x-x S-x-x E-x-x og greitt fyrir vörur að fjárhæð kr. 2.879 og látið skuldfæra kr. 1.000 umfram úttektarfjárhæð, sem ákærði móttók í reiðufé, og þannig látið skuldfæra samtals kr. 3.879 á greiðslukortareikning T-x-x.

Er þetta talið varða við 248. gr. almennra hegningarlaga nr. 19/1940.

Í málinu er þess er krafist fyrir hönd Kaupáss hf. að ákærði verði dæmdur til greiðslu skaðabótakröfu að fjárhæð kr. 3.879, auk vaxta samkvæmt 8. gr. laga um vexti og verðtryggingu nr. 38, 2001 frá tjónsdegi og dráttarvexti samkvæmt 1. mgr. 6. gr. sömu laga að liðnum mánuði frá birtingu kröfunnar til greiðsludags.

3) Fyrir fjársvik, með því að hafa mánudaginn 28. apríl 2008 í blekkingarskyni framvísað við verslunarkaup í verslun Nóatúns í Smáralind í Kópavogi stolnu debetkorti í eigu T-x-x S-x-x E-x-x, fyrir samtals kr. 6.043 og þannig látið skuldfæra andvirði varanna á greiðslukortareikning T-x-x.

Er þetta talið varða við 248. gr. almennra hegningarlaga nr. 19/1940.

Í málinu er þess er krafist fyrir hönd Kaupáss hf. að ákærði verði dæmdur til greiðslu skaðabótakröfu að fjárhæð kr. 6.043, auk vaxta samkvæmt 8. gr. laga nr. 38, 2001 um vexti og verðtryggingu frá tjónsdegi og dráttarvexti samkvæmt 1. mgr. 6. gr. sömu laga að liðnum mánuði frá birtingu kröfunnar til greiðsludags.

II.

Fyrir þjófnað og tilraun til fjársvika, með því að hafa miðvikudaginn 30. apríl 2008, í verslun 11-11 við Grensásveg í Reykjavík, stolið einum pakka af harðfiski, með því að stinga honum inn á sig og svo reynt að svíkja út, í félagi við ónafngreinda konu, fjóra pakka af harðfiski og þrjú karton af sígarettum, með því að framvísa í heimildarleysi, við afgreiðslukassa verslunarinnar, greiðslukorti G-kvk-ef H-kvk-ef og þannig reynt að láta skuldfæra andvirði varanna á greiðslukortareikning G-kvk-ef.

Er þetta talið varða við 244. gr. og 248. gr., sbr. 20. gr., almennra hegningarlaga nr. 19/1940.

III.

1) Fyrir þjófnað, með því að hafa þriðjudaginn 6. maí 2008 í eftirtalin skipti notað þjófstolið kreditkort í eigu Ö-kvk-ef B-kvk-ef með nr. […], við hraðbankaúttektir og með þeim hætti auðgast um samtals kr. 50.000:

a) Klukkan 9:09 í hraðbanka Kaupþings hf. að Laugavegi 120 í Reykjavík, fyrir samtals kr. 20.000.

b) Klukkan 9:51 í hraðbanka Glitnis hf. að Laugavegi 116 í Reykjavík, fyrir samtals kr. 5.000.

c) Klukkan 11:56 í hraðbanka Landsbanka Íslands hf. að Álfabakka í Reykjavík, fyrir samtals kr. 5.000.

d) Klukkan 12:14 í hraðbanka Landsbanka Íslands hf. í Grafarvogi í Reykjavík, fyrir samtals kr. 15.000.

e) Klukkan 12:48 í hraðbanka Landsbanka Íslands hf. að Háaleiti í Reykjavík, fyrir samtals kr. 5.000.

Er þetta talið varða við 244. gr. almennra hegningarlaga nr. 19/1940.

2) Fyrir tilraun til þjófnaðar, með því að hafa á tímabilinu 6.-7. maí 2008 í eftirtalin skipti notað ofangreint kreditkort í eigu Ö-kvk-ef B-kvk-ef í eftirtalin skipti við hraðbankaúttektir og með þeim hætti reynt að auðgast um samtals kr. 65.000:

a) Þriðjudaginn 6. maí kl. 12:11 í hraðbanka Landsbanka Íslands hf. í Grafarvogi í Reykjavík gert tilraun til að taka út kr. 15.000, en ákærða reyndist ekki unnt að taka út umrædda fjárhæð þar sem hann notaði rangt „pin-númer“ kortsins við úttektina.

b) Þriðjudaginn 6. maí kl. 12:47 í hraðbanka Landsbanka Íslands hf. að Háleitisbraut í Reykjavík gert tilraun til að taka út kr. 20.000, en ákærða reyndist ekki unnt að taka út umrædda fjárhæð þar sem fjárhæðin var yfir úttektarmörkum dagsins.

c) Miðvikudaginn 7. maí kl. 7:55 í hraðbanka Landsbanka Íslands hf. að Álfabakka í Reykjavík gert tilraun til að taka út kr. 30.000, en ákærða reyndist ekki unnt að taka út umrædda fjárhæð þar kortið hafði verið tilkynnt stolið og lokað hafði verið fyrir hraðbankaúttektir.

Er þetta talið varða við 244. gr. almennra hegningarlaga nr. 19/1940, sbr. 1. mgr. 20. gr. sömu laga.

3) Fyrir fjársvik, með því að hafa þriðjudaginn 6. maí 2008 í blekkingarskyni framvísað ofangreindu kreditkorti í eigu Ö-kvk-ef B-kvk-ef hjá söluveri Símans og greitt með kortinu fyrir vörur, samtals fjárhæð kr. 5.000.

Er þetta talið varða við 248. gr. almennra hegningarlaga nr. 19/1940.

Í málinu krefst A-kvk-nf B-kvk-nf þess að ákærði verði dæmdur til greiðslu skaðabóta að fjárhæð kr. 93.700, auk vaxta frá tjónsdegi samkvæmt 8. gr. laga nr. 38, 2001 um vexti og verðtryggingu og dráttarvaxta samkvæmt 9. gr., sbr. 1. mgr. 6. gr. sömu laga, til greiðsludags.

IV.

Fyrir þjófnað, með því að hafa miðvikudaginn 21. maí 2008, stolið úr verslun Útilífs í Smáralind í Kópavogi tveimur vindbuxum og vindjakka, samtals að verðmæti kr. 93.970, með því að setja fatnaðinn í bakpoka og ganga með hann út úr versluninni.

Er þetta talið varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín samkvæmt öllum liðum í þeim ákærum sem hér eru til meðferðar. Er sannað með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákærum.

Ákærði er fæddur í apríl 1976. Á hann að baki langan sakaferil, allt frá árinu 1979, er hann var fyrst dæmdur fyrir þjófnað. Eru dómarnir nú samtals orðnir 31. Ef miðað er við brot ákærða frá og með árinu 2000 var hann það ár dæmdur í 2ja ára fangelsi fyrir tilraun til þjófnaðar og fíkniefnalagabrot. Var reynslulausn þá dæmd með. Síðar sama ár var hann dæmdur í 6 mánaða fangelsi fyrir þjófnað, brot gegn 246. gr. hegningarlaga og fíkniefnalagabrot. Hann var dæmdur í 6 mánaða fangelsi 8. október 2004 fyrir meiriháttar líkamsárás. Síðar sama ár var hann dæmdur í 2ja ára og 6 mánaða fangelsi fyrir eignaspjöll, tilraun til þjófnaðar og umferðarlagabrot. Loks var honum ekki gerð frekari refsing í tveim dómum á árinu 2005. Þá gekkst hann undir viðurlagaákvörðun á árinu 2005 fyrir vörslur fíkniefna. Brot ákærða í þessu máli eru mikil að umfangi. Eru þjófnaðarliðirnir 18 að tölu. Að auki hefur ákærði verið sakfelldur fyrir fjársvik í 11 ákæruliðum og er þar um töluverðar fjárhæðir að ræða. Að auki hefur ákærði verið sakfelldur fyrir fíkniefnalagabrot og umferðarlagabrot. Svo sem áður hefur verið slegið föstu er ákærði síbrotamaður, sbr. 72. gr. laga nr. 19/1940. Í ljósi sakaferils hans, sbr. og 255. gr. laga nr. 19/1940, sbr. 77. og 78. gr. laganna, er refsing hans hæfilega ákveðin fangelsi í 2 ár. Frá refsingunni dregst gæsluvarðhald ákærða frá 23. maí 2008.

Skaðabótakröfu S-kk-ef K-kk-ef K-kk-ef er vísað frá dómi en krafan er vanreifuð. Þá verður skaðabótakröfu samkvæmt III. kafla ákæru frá 13. júní sl. einnig vísað frá dómi en kröfuhafa er ekki getið í ákæru. Sama gildir um skaðabótakröfu samkvæmt XII. kafla sömu ákæru. Skaðabótakröfu SPRON samkvæmt I. kafla ákæru 18. júlí sl. verður vísað frá dómi en krafist er hærri bóta en nemur þeim brotum sem lýst er í ákæru. Sama gildir um skaðabótakröfu samkvæmt III. kafla sömu ákæru. Aðrar skaðabótakröfur hefur ákærði samþykkt og verða þær dæmdar með þeim vöxtum er í dómsorði greinir.

Með vísan til lagaákvæða í ákæru eru upptæk gerð til ríkissjóðs 7,19 g af hassi, 0,38 g af kannabisefni og 1,0 g af amfetamíni sem lagt var hald á við rannsókn málsins.

Ákærði greiði sakarkostnað samkvæmt sakarkostnaðaryfirliti og málsvarnarþóknun skipaðs verjanda, að viðbættum virðisaukaskatti, með þeim hætti er í dómsorði greinir.

D ó m s o r ð :

Ákærði, S-kk-nf H-kk-nf S-kk-nf, sæti fangelsi í 2 ár. Til frádráttar refsingu kemur óslitið gæsluvarðhald ákærða frá 23. maí 2008.

Upptæk eru gerð til ríkissjóðs 7,19 g af hassi, 0,38 g af kannabisefni og 1,0 g af amfetamíni sem lagt var hald á við rannsókn málsins.

Ákærði greiði G-kvk-þgf H-kvk-þgf, kt. […], 19.930 krónur í skaðabætur ásamt vöxtum skv. 8. gr. laga um vexti og verðtryggingu, nr. 38/2001, frá 7. janúar 2007 til 9. maí 2008, en dráttarvöxtum skv. 1. mgr. 6. gr. laga nr. 38/2001 frá þeim degi til greiðsludags.

Ákærði greiði Bónus, kt. […], 14.131 krónu í skaðabætur ásamt vöxtum skv. 8. gr. laga nr. 38/2001, frá 15. febrúar 2008 til 9. maí 2008, en dráttarvöxtum skv. 1. mgr. 6. gr. laga nr. 38/2001 frá þeim degi til greiðsludags.

Ákærði greiði Kaupás hf., kt. […], 13.818 krónur í skaðabætur ásamt vöxtum skv. 8. gr. laga nr. 38/2001, frá 6. febrúar 2008 til 13. júlí 2008, en dráttarvöxtum skv. 1. mgr. 6. gr. laga nr. 38/2001 frá þeim degi til greiðsludags.

Ákærði greiði Kaupás hf., kt. […], 10.201 krónu í skaðabætur ásamt vöxtum skv. 8. gr. laga nr. 38/2001, frá 22. mars 2008 til 13. júlí 2008, en dráttarvöxtum skv. 1. mgr. 6. gr. laga nr. 38/2001 frá þeim degi til greiðsludags.

Ákærði greiði Kaupás hf., kt. […], 9.923 krónur í skaðabætur ásamt vöxtum skv. 8. gr. laga nr. 38/2001, af 3.879 krónum frá 27. apríl 2008 til 28. apríl 2008, en af 9.923 krónum frá 28. apríl 2008 til 12. ágúst 2008, en dráttarvöxtum skv. 1. mgr. 6. gr. laga nr. 38/2001 frá þeim degi til greiðsludags.

Skaðabótakröfu S-kk-ef K-kk-ef K-kk-ef er vísað frá dómi.

Skaðabótakröfu Ö-kvk-ef B-kvk-ef er vísað frá dómi.

Skaðabótakröfu SPRON er vísað frá dómi.

Ákærði greiði 1.051.141 krónu í sakarkostnað, þar með talda málsvarnarþóknun til skipaðs verjanda síns, S-kk-ef H-kk-ef hæstaréttarlögmanns, 525.141 krónur

S-kk-nf S-kk-nf.